মিডিয়া ক্লাবের সভাপতি উজ্জ্বল রায়, সাধারণ সম্পাদক মোঃ হিমেল মোল্যাসহ বিভিন্ন প্রিন্ট ও ইলেকট্রনিক্স মিডিয়ার সাংবাদিকবৃন্দের সামনে বস্তাগুলো খোলেন। এ সময় ওই তিন বস্তা চালের মধ্য থেকে মোট ২২২ বোতল ফেনসিডিল পাওয়া যায়। এ ব্যাপারে নড়াইলের পুলিশ সুপার মোহাম্মদ জসিম উদ্দিন, পিপিএম বলেন, বর্তমানে নড়াইল প্রায় মাদকশূন্য হওয়ায় একটি চক্র অত্যন্ত সুকৌশলে জেলার বাইরে থেকে নড়াইলের অভ্যন্তরে মাদক প্রবেশের চেষ্টা করছে। এরই ধারাবাহিকতায় গোপন সংবাদের ভিত্তিতে অভিযান চালিয়ে ২২২ বোতল ফেনসিডিলসহ এগুলো বহনকারী শওকত নামে এক ব্যক্তিকে গ্রেফতার করা হয়েছে। এ বিষয়ে পূর্ণাঙ্গ তথ্যানুসন্ধানের জন্য তাকে জিজ্ঞাসাবাদ করা হবে বলেও তিনি জানান।